Hádku ukončil s pištoľou v ruke
život obyvateľov tejto obce. V pondelok 26. januára asi o 9.20 hodine sa v kuchyni jedného z domov pohádali otec so synom. Obaja už boli dlhší čas nezamestnaní, otec údajne o posledné miesto prišiel vďaka alkoholu. Slovná výmena medzi 51-ročným Pavlom G. a jeho 19-ročným synom Petrom na chvíľu ustala, keď otec odišiel do pivnice. Následne sa však do kuchyne vrátil a syna zastrelil. Neskôr zastrelil aj seba.
Podľa výpovede manželky Pavla G. Márie, matky zastreleného Petra, sa manžel vrátil z pivnice a niečo na nich zakričal. So synom stáli pri kuchynskej linke a keď sa otočili smerom k nemu, z pravého vrecka nohavíc vytiahol pištoľ, ktorú mal v legálnej držbe. Pristúpil k synovi a z asi metrovej vzdialenosti ho zasiahol do ľavej strany hrudníka. Matka vybehla na ulicu hľadať pomoc a keď sa vrátila, našla muža zastreleného v pivnici. Svoj život ukončil strelou do úst.
- mk -